Diari Oficial de la Generalitat Valenciana


Sumari del DOGV 6130, del 26-10-2009 (2009/12284)

DECRET 186/2009, de 23 d'octubre, del Consell, pel qual nomena registrador de la Propietat, Mercantil i de Béns Mobles de la Comunitat Valenciana afectat pel Reial Decret 172/2007, de 9 de febrer, pel qual es va modificar la demarcació dels Registres de la Propietat, Mercantils i de Béns Mobles.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6130

Data del DOGV
:   26-10-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/12177


Data del document
:   23-10-2009

Organisme emissor
:   Conselleria de Justícia i Administracions Públiques

Tipus de document
:   Decret

Descriptors 

:   * professió jurídica

DECRET 186/2009, de 23 d'octubre, del Consell, pel qual nomena registrador de la Propietat, Mercantil i de Béns Mobles de la Comunitat Valenciana afectat pel Reial Decret 172/2007, de 9 de febrer, pel qual es va modificar la demarcació dels Registres de la Propietat, Mercantils i de Béns Mobles. [2009/12748]  
El Reial Decret 172/2007, de 9 de febrer, pel qual es va modificar la demarcació dels registres de la Propietat, Mercantils i de Béns Mobles, aprovà una nova demarcació registral que afecta diversos registres preexistents a la Comunitat Valenciana.  
En interpretació i execució de tal reial decret, l'Orde JUS/3132/2007, de 23 d'octubre, va establir les normes per a fer efectiu allò que s'ha previngut en aquell, revestint especial transcendència el relatiu a les dates de funcionament independent dels registres i al període de transició fins que això es produïsca.  
Atenent el que preveu la disposició addicional segona de l'esmentat reial decret i en l'article 2 de l'esmentada orde, els nous registres creats, així com els registres matrius, han sigut objecte de concurs especial, havent exercit els titulars d'aquests últims el dret a opció que amb caràcter previ se'ls reconeixia.  
Per la seua banda, la Direcció General dels Registres i del Notariat va remetre a l'òrgan competent de la Generalitat el llistat amb les opcions manifestades pels registradors amb plaça a la Comunitat Valenciana, afectats per la modificació de la demarcació. La Generalitat porta a terme els dits nomenaments per mitjà del Decret 26/2008, de 14 de març, del Consell.  
Posteriorment, el 29 de setembre de 2009, la Direcció General dels Registres i del Notariat ha comunicat una nova relació de registradors que, després de les opcions, procedix que siguen nomenats per la Comunitat Valenciana. No obstant, igual que en el cas anterior, per a l'efectivitat dels presents nomenaments haurà d'estar-se al que disposen els articles 2 i 3 de la dita orde.  
Per això, i de conformitat amb el que es disposa en els articles 58 de l'Estatut d'Autonomia de la Comunitat Valenciana i 17.i de la Llei del Consell, a proposta de la consellera de Justícia i Administracions Públiques i amb la deliberació prèvia del Consell, en la reunió del dia 23 d'octubre de 2009,  
DECRETE  
Article 1  
Nomenar per als registres de la Propietat, Béns Mobles i Mercantils afectats en el territori de la Comunitat Valenciana per la modificació de la demarcació registral acordada pel Reial Decret 172/2007, de 9 de febrer, pel qual es modifica la demarcació dels Registres de la Propietat, Mercantils i de Béns Mobles, el registrador que a continuació s'indica, segons l'opció manifestada per ell mateix:  
Elda número 2, Javier Gil Álvarez, registrador d'Elda.   
Article 2  
De conformitat amb l'article 3 de l'Orde JUS/3132/2007, de 23 d'octubre, per la qual es dicten normes per a la interpretació i execució del Reial Decret 172/2007, de 9 de febrer, pel qual es modifica la demarcació dels registres de la Propietat, Mercantils i de Béns Mobles, tant en el cas que el registrador titular del registre afectat per la modificació de la demarcació haja optat pel registre matriu com pel segregat, continuarà amb l'exercici d'ambdós registres transitòriament, sent que la creació dels registres per divisió o segregació d'un altre no serà efectiva fins que prenga possessió el nomenat en propietat en els corresponents concursos de trasllats previstos en l'annex I de la dita orde, conforme al calendari establit en aquest.  
València, 23 d'octubre de 2009  
El president de la Generalitat,  
FRANCISCO CAMPS ORTIZ  
La consellera de Justícia i Administracions Públiques,  
PAULA SÁNCHEZ DE LEÓN GUARDIOLA